Πρόμαχος (μυθολογία)

Στην ελληνική μυθολογία με το όνομα Πρόμαχος είναι γνωστά τα παρακάτω δύο διαφορετικά πρόσωπα:

 Ένας Βοιωτός πολεμιστής που έλαβε μέρος στον Τρωικό Πόλεμο, όπου και σκοτώθηκε από τον Ακάμαντα με ακόντιο. Ο Πρόμαχος ήταν γιος του Αλεγήνορα (Αλεγηνορίδης), ήταν έγγαμος και αναφέρεται στην Ιλιάδα (ραψωδία Ξ, στίχοι 476, 482, 503), όπου ο Ακάμας εμφανίζεται να καυχιέται μεγαλόφωνα μετά τον θάνατό του: «Σας έστρωσα τον Πρόμαχον στον ύπνον του θανάτου, / ογρήγορα να εκδικηθώ τον φόνον του αδελφού μου.» (482-483, μετάφρ. Ι. Πολυλά)
 Ο βασιλιάς της Αρκαδικής πόλης Ψωφίδας, γιος του Ηρακλή και της Ψωφίδας, δίδυμος αδελφός του Εχέφρονα, εγγονός του Έρυκα βασιλιά της Σικελίας.Παυσανίας, Αρκαδικά, 24.2: Ἐχέφρων καὶ Πρόμαχος Ἡρακλέους τε ὄντες καὶ τῆς γυναικὸς τῆς Σικανῆς μετέθεντο τῇ Φηγίᾳ τὸ ὄνομα Ψωφῖδα ἀπὸ τῆς μητρός.

 Δείτε επίσης 
 Ο αστεροειδής 173117 Πρόμαχος (173117 Promachus), που ανακαλύφθηκε το 1973, πήρε το όνομά του από τον μυθικό Βοιωτό πολεμιστή.

 Παραπομπές 

 Πηγές 
 Κρουσίου: Λεξικόν Ομηρικόν, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 767

Προμαχος
Κατηγορία:Μυθικοί βασιλείς της Αρκαδίας
Κατηγορία:Μυθολογία της αρχαίας Αρκαδίας
Κατηγορία:Αρχαίοι Αρκάδες
Κατηγορία:Αρκαδική Αζανία